Amy Tan

Amy Tan (født 19. februar 1952 i Oakland i California) er en amerikansk forfatter som ofte skriver om mor-datter-relasjoner, og ut fra sin erfaring som barn av to kinesiske immigranter.

 Liv og virke 
 Bakgrunn 
Amy Tan vokste opp i California som datter av to immigranter fra Kina. Faren John Tan hadde flyktet fra revolusjonens Kina, og var ingeniør av yrke, og predikant i baptistkirken. Moren Daisy hadde vært gift tidligere, og ble nødt til å forlate sine tre døtre fra det tidligere ekteskapet i Kina. Moren hadde flyktet både fra konemishandling og fra kommunismen. Amy Tan fikk foruten sine halvsøstre også to fullbrødre.

Under Amy Tans tenåringstid døde hennes far og en av brødrene brått av hjernesvulst, og familien flyttet til Sveits. Amy Tan gikk sine egne veier, og begynte ikke på de studier som moren hadde planlagt for henne. Hun tok en mastergrad i engelsk og lingvistikk i stedet for å ta legeutdannelse. I 1974 giftet hun seg med Louis DeMattei og de bosatte seg i San Francisco.

Hun ble antatt som doktorand i lingvistikk ved University of California i Santa Cruz og Berkeley, men hoppet av i 1976 for å arbeide med utviklingshemmede barn. 

 Forfatter 
Etter et par år ble hun frilansende forfatter for forskjellige forlag. Ved siden av dette begynte hun å forfatte romaner.

I 1987 tok hun med seg sin mor og besøkte Kina, og dette ble en vendepunkt for henne både som datter og som forfatter. Dette la grunnen for hennes store gjennombrudd, romanen The Joy Luck Club. Denne bestselleren består av seksten relaterte historier om fire kinesisk-amerikanske mor-datter-pars erfaringer"Amy Tan." Contemporary Literary Criticism. Vol. 257. Detroit: Gale, 2008. Literature Resource Center.

Senere romaner som The Kitchen God's Wife ble også vel mottatt. Dessuten har hun skrevet barnebøker, The Moon Lady og The Chinese Siamese Cat, og flere andre romaner.

I 1999 ble hun rammet av borrelia, og har siden skrevet meget om sykdommen.

Hun skrev i 2008 selv librettoen til San Francisco Operas uroppførte versjon av hennes bestseller The Bonesetter's Daughter. Komponist var Stewart Wallace.

 Bibliografi 
 1989 Joy Luck Club  (Lykke og glede) 
 1991 The Kitchen God's Wife  (Kjøkkengudens kone)
 1992 The Moon Lady  (Månekvinnen)
 1994 The Chinese Siamese Cat  (Den kinesiske siameserkatten)
 1995 The Hundred Secret Senses  (Hundre hemmelige sanser)
 2001 The Bonesetter's Daughter  (Beindoktorens datter)
 2005 Saving Fish from Drowning  (Å redde fisk fra å drukne)
 2012 Rules for Virgins  
 2013 The Valley of Amazement  (Forundringens dal)

 Referanser 

 Eksterne lenker 



  Amy Tan, Academy of Achievement, besøkt 15. oktober 2006

Kategori:Engelskspråklige forfattere
Kategori:Forfattere fra USA
Kategori:Personer fra Oakland